Kortet består af et oversigtskort og syv detaljerede kortudsnit dækkende hele Nordjylland. Med forslag til cykelvenlige overnatningssteder, markeringer af lokale cykelsmede og tips til anbefalede attraktioner, er kortet særligt målrettet cyklister. Som noget unikt indeholder kortet også mobile stregkoder til attraktionerne, hvor man ved hjælp af en mobil stregkodescanner kan få info om åbningstider, priser og meget mere. 2D stregkoderne er koblet op på VisitNordjyllands egen mobilportal, MobilMap, der bygger på GuideDanmarks database over turistprodukter, og som er gratis for turisterne at benytte. Udviklingen af kortmaterialet har længe været et ønske fra flere samarbejdspartnere siden man efter amtets nedlæggelse i 2006 stoppede produktionen af fælles cykelkort. Kortet er i første omgang trykt i 5.000 eksemplarer Kortet findes på de nordjyske turistbureauer fra 4. juli. De nye cykelkort er udviklet med støtte fra EUs Regionalfond og Interreg projektet Rekreative Ruter.

Referat:
VisitNordjylland har udviklet et nyt cykelkort, der skal gøre det sjovere at være cyklist i Nordjylland. 